Krzysztof Penderecki

Krzysztof Eugeniusz Penderecki (; 23. november 1933 Dębica – 29. märts 2020 Kraków) oli poola helilooja ja dirigent.

Tema loomingusse kuulub vokaalsümfoonilist muusikat, sümfooniaid, instrumentaalkontserte, kammermuusikat ja vokaalteoseid. Ta oli Euroopa Teaduste ja Kunstide Akadeemia liige ning mitme ülikooli audoktor. 2010. aastal valiti ta Eesti Muusika- ja Teatriakadeemia audoktoriks, Maarja Kindel. "Puid armastav audoktor Krzysztof Penderecki", Sirp, 9. aprill 2010. 
2014. aastal pälvis ta Maarjamaa Risti I klassi teenetemärgi. http://www.president.ee/et/vabariik/teenetemargid/kavalerid.php?id=50110

Elukäik
Penderecki sündis Dębicas advokaat Tadeusz Penderecki peres. Ta õppis kompositsiooni eraviisiliselt Franciszek Skołyszewski juures ning aastail 1954–1958 Krakówi Riiklikus Kõrgemas Muusikakoolis, kus tema peamine õpetaja oli Artur Malawski. Lisaks õppis ta Krakówi ülikoolis filosoofiat ning kunsti- ja kirjanduslugu. Pärast Krakówi Riikliku Kõrgema Muusikakooli lõpetamist hakkas ta samas õpetama kompositsiooni. Aastail 1972–1987 oli ta sama kooli rektor.

Teosed
Rahvusvahelise tuntuse tõi Pendereckile 1961. aastal UNESCO auhinnaga pärjatud "Itk Hiroshima ohvritele", milles on kasutatud väga suurt keelpillikoosseisu (52 pilli). 

Penderecki tuntumaid teoseid on 1965. aastal lõpetatud "Luuka passioon". Tema neljast ooperist on tuntuimad "Louduni nõiad" (1969) ja "Kaotatud paradiis" (1978). Suure tunnustuse osaliseks on saanud veel "Stabat mater", "Te Deum" (1979) ja "Poola reekviem" (1984). 

Tunnustus
 2001 Astuuria printsi auhind
 2006 Balti Täht 
 2010 Eesti Muusika- ja Teatriakadeemia audoktor
 2014 Maarjamaa Risti I klassi teenetemärk

Viited

Välislingid

"Vastab Krzysztof Penderecki", Teater. Muusika. Kino, detsember 1998

Kategooria:Poola heliloojad
Kategooria:Dirigendid
Kategooria:Maarjamaa Risti I klassi teenetemärgi kavalerid
Kategooria:Sündinud 1933
Kategooria:Surnud 2020